Lögreglan á höfuðborgarsvæðinu hefur handtekið karlmann sem grunaður er um að tengjast skotárásinni á bíl Dags B. Eggertssonar borgarstjóra sem uppgötvaðist á laugardaginn fyrir viku. Maðurinn er á fimmtugsaldri og er nú í haldi lögreglu. Margeir Sveinsson aðstoðaryfirlögregluþjón segir lögregluna líta málið mjög alvarlegum augum og að rannsókn hafi staðið linnulaust alla vikuna. Hann segist ekki gefa upp meira á þessu stigi. Bylgjan greindi fyrst frá handtökunni.
Karlmaður á fimmtugsaldri er í haldi lögreglunnar á höfuðborgarsvæðinu grunaður um aðild að skotárásinni á bíl borgarstjóra síðasta laugardag. 